শীতের আগমনে প্রকৃতি হয়ে ওঠে কোমল। চারদিকে যেন সাজ সাজ রব। শীতের মজাটাও কিন্তু অনেক বেশি। সকালে রোদ পোহানো, সন্ধ্যায় অড়হর বা ছোলা পোড়ানোর ধুম। আর খেজুরের রস, গুড়-পাটালি, ফিরনি-পায়েস, নানা রকম পিঠা-পুলির সমারোহ তো আছেই। এসব মনে পড়তেই জিহ্বায় পানি এসে যায়। গায়ে গরম কাপড় জড়িয়ে জোছনা রাতে মাঠে খেজুরের রস খেতে যাওয়ার অভিজ্ঞতা-সেতো এক ভিন্ন অভিজ্ঞতা। যারা শহরে আছে তারা যে শীতের এই অকৃপণ দান থেকে কতভাবে বঞ্চিতÑসে কথা ভাবতেও কষ্ট হয়। তবু কী আর করা! এর মধ্য দিয়েই শীতের আনন্দটুকু উপভোগ করতে হবে। সম্ভব হলে ছুটে যেতে হবে গ্রামের কোমল পরশে, যেখানে রয়েছে শীতের প্রকৃত সমাহার।